Акоста је био део олимпијског тима своје земље на ЛОИ 2016. у бразилском Рију, за које се директно квалификовао испливавши олимпијску А норму и тако поставши првим мушким пливачем у историји те земље коме је то пошло за руком. У Рију је учествовао у квалификационим тркама на 200 слободно (59), 400 слободно (22) и 1.500 слободно (22. место). У трци на 1.500 метара слободним стилом испливао је и нови национални рекорд у времену од 15:08,17 минута.